Pasiūlymas Tarybos reglamentas iš dalies keičiantis Reglamentus (EEB) Nr. 2771/75 ir (EEB) Nr. 2777/75 dėl išskirtinių rinkos rėmimo priemonių taikymo /* KOM/2006/0153 galutinis - CNS 2006/0055 */





[pic] | EUROPOS BENDRIJŲ KOMISIJA | Briuselis, 29.3.2006 KOM(2006) 153 galutinis 2006/0055 (CNS) Pasiūlymas TARYBOS REGLAMENTAS iš dalies keičiantis Reglamentus (EEB) Nr. 2771/75 ir (EEB) Nr. 2777/75 dėl išskirtinių rinkos rėmimo priemonių taikymo (pateikta Komisijos) AIŠKINAMASIS MEMORANDUMAS Dėl didelio žiniasklaidos dėmesio labai patogeniniam paukščių gripui (H5N1), nustatytam keliose valstybėse narėse, ir daugiausia laukiniams paukščiams, per pastarąsias savaites ES smarkiai sumažėjo paukštienos suvartojimas. Kai kuriose valstybėse narėse toks vartojimo sumažėjimas, atsiradęs dėl prarasto vartotojų pasitikėjimo, siekia daugiau nei 50 %. Dėl šio sumažėjusio suvartojimo daugelyje valstybių narių susikaupė didžiulės paukštienos atsargos, kurių šiuo metu yra apie 300 000 tonų. Šią padėtį dar labiau pablogina tai, kad kai kurios trečiosios šalys uždraudė importuoti paukštieną iš kai kurių valstybių narių ar net iš visos ES. Grąžinamosios eksporto išmokos yra vienintelė rinkos valdymo priemonė, tinkanti bendram paukštienos rinkos organizavimui. Komisija jau naudojo šią priemonę, padidindama eksporto grąžinamąsias išmokas už kai kuriuos produktus, tačiau to nepakanka rinkai stabilizuoti, nes tradicinėse eksporto rinkose vartojimas taip pat sumažėjęs. Prieš tai minėtas kai kurių trečiųjų šalių draudimas importuoti dar labiau sumažino grąžinamųjų išmokų poveikį. Be rinkai valdyti skirtų grąžinamųjų eksporto išmokų naudojimo, bendro rinkos organizavimo 14 straipsnyje išimtinės rinkos rėmimo priemonės numatytos tik tuo atveju, kai yra laisvos apyvartos apribojimai, įvesti taikant priemones, skirtas užkirsti kelią gyvulių ligų plitimui. Šios priemonės taikomos tik paukščių ūkiuose, kurie yra tiesiogiai paveikti veterinarinių ir sanitarinių priemonių, tačiau žymiai sumažėjus vartojimui ir norint plačiau remti rinką, šių rinkos rėmimo priemonių neužtenka. Todėl reikėtų išplėsti šį teisinį pagrindą, kad esant rimtiems rinkos sutrikimams, kilusiems dėl vartotojo pasitikėjimo praradimo, atsiradusio dėl pavojaus visuomenės ar gyvūnų sveikatai, būtų galima taikyti ne tik dabar numatytas, bet ir kitas rėmimo priemones. Šiuo pasiūlymu siekiama iš dalies pakeisti Tarybos reglamentų (EEB) Nr. 2777/75 ir (EEB) Nr. 2771/75 14 straipsnius. 2006/0055 (CNS) Pasiūlymas TARYBOS REGLAMENTAS iš dalies keičiantis Reglamentus (EEB) Nr. 2771/75 ir (EEB) Nr. 2777/75 dėl išskirtinių rinkos rėmimo priemonių taikymo EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 36 ir 37 straipsnius, atsižvelgdama į Komisijos pasiūlymą, atsižvelgdama į Europos Parlamento nuomonę[1], kadangi: 1. 1975 m. spalio 29 d. Tarybos reglamento (EEB) Nr. 2771/75 dėl bendro kiaušinių rinkos organizavimo[2] 14 straipsnyje ir 1975 m. spalio 29 d. Tarybos reglamento (EEB) Nr. 2777/75 dėl bendro paukštienos rinkos organizavimo[3] 14 straipsnyje numatyta, kad, siekiant atsižvelgti į laisvos apyvartos apribojimus, kurie gali atsirasti taikant kovos su gyvūnų ligų plitimu priemones, galima imtis išskirtinių rinkos rėmimo priemonių. 2. Šių išskirtinių rinkos rėmimo priemonių imasi Komisija, ir jos yra tiesiogiai susijusios su veterinarijos ir sanitarijos priemonėmis, kurias kovai su ligų plitimu priėmė atitinkamos valstybės narės, arba yra jų rezultatas. Jų turi būti imtasi valstybių narių prašymu, kad būtų išvengta rimtų sutrikimų atitinkamose rinkose. 3. Patirtis rodo, kad rimti rinkos sutrikimai (žymus vartojimo ir (arba) kainų sumažėjimas) gali būti tiesiogiai susiję su vartotojų pasitikėjimo praradimu, atsiradusiu dėl pavojaus visuomenės ar gyvūnų sveikatai. 4. Todėl reikėtų, kad Reglamentuose (EEB) Nr. 2771/75 ir (EEB) Nr. 2777/75 numatytos išskirtinės rinkos rėmimo priemonės leistų atsižvelgti į dėl tokio pavojaus visuomenės ar gyvūnų sveikatai pakitusios vartotojo elgsenos kilusius rinkos sutrikimus. 5. Siekiant aiškumo, reikėtų patikslinti, kad valstybių narių taikomos veterinarijos ir sanitarijos priemonės turi būti suderinamos su Bendrijos teisės aktais. 6. Todėl reikėtų atitinkamai iš dalies pakeisti Reglamentus (EEB) Nr. 2771/75 ir (EEB) Nr. 2777/75, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 2771/75 14 straipsnio 1 dalis keičiama taip: „1. Išskirtinės paveiktos rinkos rėmimo priemonės gali būti priimamos 17 straipsnio 2 dalyje nustatyta tvarka, siekiant atsižvelgti: a) į laisvos apyvartos apribojimus, kurie gali atsirasti taikant kovos su gyvūnų ligų plitimu priemones, arba b) į rimtus rinkos sutrikimus, tiesiogiai susijusius su vartotojo pasitikėjimo praradimu, atsiradusiu dėl pavojaus visuomenės ar gyvūnų sveikatai. Šių priemonių turi būti imtasi atitinkamos valstybės narės arba atitinkamų valstybių narių prašymu. Pirmoje pastraipoje a punkte numatytų laisvos apyvartos apribojimų atveju, išskirtinių priemonių galima imtis tik" tuo atveju, jei atitinkama valstybė narė arba atitinkamos valstybės narės, remdamosi Bendrijos teisės aktais, ėmėsi veterinarijos ir sanitarijos priemonių, skirtų greitai likviduoti epizootines ligas, ir tik tokiu mastu ir per tokį laikotarpį, kurie yra būtinai reikalingi atitinkamai rinkai remti.“ 2 straipsnis Reglamento (EEB) Nr. 2777/75 14 straipsnio 1 dalis keičiama taip: „1. Išskirtinės paveiktos rinkos rėmimo priemonės gali būti priimamos 17 straipsnio 2 dalyje nustatyta tvarka, siekiant atsižvelgti: a) į laisvos apyvartos apribojimus, kurie gali atsirasti taikant kovos su gyvūnų ligų plitimu priemones, arba b) į rimtus rinkos sutrikimus, tiesiogiai susijusius su vartotojo pasitikėjimo praradimu, atsiradusiu dėl pavojaus visuomenės ar gyvūnų sveikatai. Šių priemonių turi būti imtasi atitinkamos valstybės narės arba atitinkamų valstybių narių prašymu. Pirmoje pastraipoje a punkte numatytų laisvos apyvartos apribojimų atveju, išskirtinių priemonių galima imtis tik tuo atveju, jei atitinkama valstybė narė arba atitinkamos valstybės narės, remdamosi Bendrijos teisės aktais, ėmėsi veterinarijos ir sanitarijos priemonių, skirtų greitai likviduoti epizootines ligas, ir tik tokiu mastu ir per tokį laikotarpį, kurie yra būtinai reikalingi atitinkamai rinkai remti.“ 3 straipsnis Šis reglamentas įsigalioja septintą dieną po jo paskelbimo Europos Sąjungos oficialiajame leidinyje . Šis reglamentas privalomas visas ir tiesiogiai taikomas visose valstybėse narėse. Priimta Briuselyje, … Tarybos vardu Pirmininkas FINANSINĖ PAŽYMA | 1. | BIUDŽETO POZICIJA: 05 02 15 07 | ASIGNAVIMAI: p.m. | 2. | PAVADINIMAS: Tarybos reglamento, iš dalies keičiantis Reglamentus (EEB) Nr. 2771/75 ir (EEB) Nr. 2777/75 dėl išskirtinių rinkos rėmimo priemonių taikymo | 3. | TEISINIS PAGRINDAS: EB sutarties 37 straipsnis | 4. | TIKSLAI: Išplėsti 14 straipsnio taikymo sritį dėl „išimtinių rinkos rėmimo priemonių“. Šiuo pasiūlymu siekiama įtraukti rimtus rinkos sutrikimus, tiesiogiai susijusius su dingusiu vartotojo pasitikėjimu dėl visuomenės ar gyvūnų sveikatos problemų.. | 5. | FINANSINIS POVEIKIS | 12 MĖN. LAIKOTARPIS (mln. EUR) | EINAMIEJI FINANSINIAI METAI 2006 (mln. EUR) | KITI FINANSINIAI METAI 2007 (mln. EUR) | 5.0 | IŠLAIDOS – IŠ EB BIUDŽETO (GRĄŽINAMOSIOS IŠMOKOS IR (ARBA) INTERVENCIJOS) – NACIONALINIŲ VALDŽIOS INSTITUCIJŲ – KITOS | (1) | – | – | 5.1 | PAJAMOS – EB NUOSAVIEJI IŠTEKLIAI (MOKESČIAI IR (ARBA) MUITAI) – NACIONALINIŲ BIUDŽETŲ | – | – | – | 2008 | 2009 | 2010 | 2011 ir vėlesni | 5.0.1 | NUMATOMOS IŠLAIDOS | (1) | (1) | (1) | (1) | 5.1.1 | NUMATOMOS PAJAMOS | 5.2 | APSKAIČIAVIMO METODAS: – | 6.0 | AR PROJEKTAS GALI BŪTI FINANSUOJAMAS IŠ ASIGNAVIMŲ, ĮTRAUKTŲ Į ATITINKAMĄ EINAMOJO BIUDŽETO SKYRIŲ? | TAIP/NE | 6.1 | AR PROJEKTĄ GALIMA FINANSUOTI PERKELIANT LĖŠAS IŠ VIENO EINAMOJO BIUDŽETO SKYRIAUS Į KITĄ? | TAIP/NE | 6.2 | AR REIKĖS SKIRTI PAPILDOMĄ BIUDŽETĄ? | TAIP/NE | 6.3 | AR ASIGNAVIMUS REIKĖS ĮTRAUKTI Į BŪSIMUS BIUDŽETUS? | TAIP/NE | PASTABOS: (1) Šiame pasiūlyme nustatomas teisinis pagrindas, skirtas tam tikras išimtines rinkos rėmimo priemones paukštienos ir kiaušinių sektoriuje vėliau įvesti. Šiuo metu neįmanoma numatyti būsimų išlaidų. Apytikriai apskaičiuoti išlaidas bus galima tik tada, kai bus pasiūlytos konkrečios priemonės. | [pic][pic][pic][pic][pic][pic] [1] OL C ..., ..., p. .... [2] OL L 282, 1975 11 1, p. 49. Reglamentas su paskutiniais pakeitimais, padarytas Reglamentu (EB) Nr. 1913/2005 (OL L 307, 2005 11 25, p. 2). [3] OL L 282, 1975 11 1, p. 77. Reglamentas su paskutiniais pakeitimais, padarytais Reglamentu (EB) Nr. 1913/2005.